

**Tirgus izpētes noteikumi**

**“****Labās prakses iepazīšana: efektīva lietusūdeņu apsaimniekošana un risinājumu iekļaušana pilsētvidē. Dānijas un Zviedrijas pieredze.”**

**Jelgava, 2025**

# VISPĀRĪGĀ INFORMĀCIJA

* 1. **Pasūtītājs:** Zemgales plānošanas reģions, reģistrācijas numurs 90002182529, Katoļu iela 2b, Jelgava, LV-3001.
	2. **Pasūtītāja** k**ontaktpersonas:**

**Sandra Kauranena,** Projekta vadītāja, tel. 20121122, sandra.kauranena@zpr.gov.lv. Kontaktpersona par iepirkuma priekšmeta tehniskajām specifikācijām.

* 1. **Pretendents**: ieinteresētais piegādātājs, kurš ir iesniedzis piedāvājumu.
	2. **Ieinteresētais piegādātājs** (nolikumā arī - Piegādātājs): fiziska vai juridiska persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumu.
	3. **Informācija par iepirkuma priekšmetu:**
		1. iepirkuma priekšmets ir 3 dienu pieredzes apmaiņas vizītes saturiskā organizēšana un vadīšana Dānijā (Kopenhāgenā) un Zviedrijā (Malmē) saskaņā ar Tehniskajā specifikācijā (1.pielikums) noteiktajām prasībām un iepirkuma līguma noteikumiem;
		2. Tirgus izpētes dokumentācija ir pieejama www.zemgale.lv;
		3. pakalpojuma izpildes termiņš ir no iepirkuma līguma noslēgšanas brīža līdz **2025. gada 1. novembrim.** Pakalpojuma starpposmu izpildes termiņi ir noteikti Tehniskajā specifikācijā (1.pielikums);
		4. paredzamā līgumcena **ir līdz EUR 8000,00** (astoņi tūkstoši, 00 centi)bez pievienotās vērtības nodokļa (PVN);
		5. apmaksas kārtība: 10 dienu laikā pēc pakalpojuma īstenošanas saskaņā ar Finanšu piedāvājumu (3.pielikums);
		6. piedāvājuma izvēles kritērijs – saimnieciski izdevīgākais piedāvājums;
		7. pretendents drīkst iesniegt tikai 1 (vienu) piedāvājuma variantu par visu iepirkuma priekšmeta apjomu.
	4. **Piedāvājumu iesniegšanas un atvēršanas vieta, datums, laiks un kārtība**
		1. pretendents sagatavo un iesniedz piedāvājumu saskaņā ar Tirgus izpētes noteikumos izvirzītajām prasībām, t.sk., aizpildot un parakstot Pieteikumu dalībai tirgus izpētē (2. pielikums), Pretendenta pieredzes aprakstu (3. pielikums) un Finanšu piedāvājumu (4. pielikums);
		2. pretendents sagatavo un iesniedz piedāvājumu latviešu valodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents;
		3. piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām;
		4. visus piedāvājumu veidojošos dokumentus pretendents izstrādā elektroniski;
		5. piedāvājuma dokumenti jāparaksta ar drošu elektronisko parakstu un laika zīmogu. Piedāvājums elektroniski jāparaksta pretendenta pārstāvēt tiesīgajam vai pilnvarotajam pārstāvim, pēdējā gadījumā jāpievieno pilnvara. Pilnvarā precīzi jānorāda pilnvarotajam pārstāvim piešķirto tiesību un saistību apjoms;
		6. ja piedāvājumu iesniedz personu apvienība, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkumu saistītos dokumentus. Pilnvarojums pārstāvēt personu apvienību ir jāparaksta katras šajā apvienībā iekļautās personas pārstāvēt tiesīgajam vai pilnvarotajam pārstāvim;
		7. pretendents piedāvājumus iesniedz ne vēlāk kā **līdz 2025. gada 10. jūlijam, plkst. 12.00**, elektroniski **uz adresi** sandra.kauranena@zpr.gov.lv, ar norādi ***Tirgus izpētei PKS projekta ietvaros;***
		8. piedāvājumi tiks atvērti pēc piedāvājumu iesniegšanas laika beigām. Pirms tirgus izpētes noteikumu 1.6.7. punktā noteiktā piedāvājuma iesniegšanas termiņa beigām pretendents ir tiesīgs grozīt vai atsaukt iesniegto piedāvājumu, nosūtot mainīto piedāvājumu uz e-pasta adresi: sandra.kauranena@zpr.gov.lv ar norādi: ***Tirgus izpētei PKS projekta ietvaros***. Ja pasūtītājs saņem grozītu piedāvājumu vai atsaukumu, pretendenta iepriekš saņemtais piedāvājums netiek izskatīts;
		9. pēc tirgus izpētes noteikumu 1.6.7. punktā noteiktā piedāvājuma iesniegšanas termiņa beigām pretendents nav tiesīgs grozīt iesniegto piedāvājumu;
		10. pēc tirgus izpētes noteikumu 1.6.7. punktā noteiktā piedāvājuma iesniegšanas termiņa beigām pretendents ir tiesīgs atsaukt iesniegto piedāvājumu, rakstveidā par to informējot Pasūtītāju. Šajā gadījumā piedāvājuma atsaukšana izbeidz turpmāku pretendenta līdzdalību tirgus izpētē.
1. **NOSACĪJUMI DALĪBAI TIRGUS IZPĒTĒ**
	1. Pretendents iepriekšējo 3 (trīs) gadu laikā (2022., 2023., 2024. un 2025. gadā līdz piedāvājuma iesniegšanas dienai) ir sniedzis vismaz **divus** līdzvērtīgus pakalpojumus, t.i. nodrošinājis pasākuma tehnisko organizēšanu un īstenošanu, kas ietver darba kārtības (satura) izveidi un ekspertu piesaisti u.c.
	2. Pretendents var nodrošināt vismaz **2 ekspertu** piesaisti Pasākuma organizēšanai un īstenošanai, kuriem ir atbilstoša pieredze iepriekšējo (trīs) gadu laikā (2022., 2023., 2024. un 2025. gadā līdz piedāvājuma iesniegšanas dienai) – eksperti ir snieguši (kopā vai katrs atsevišķi) vismaz vienu līdzvērtīgu pakalpojumu, t.i. nodrošinājis pieredzes apmaiņas brauciena tehnisko organizēšanu un īstenošanu, kas ietver darba kārtības (satura) izveidi, pieredzes apmaiņas brauciena organizēšanu un vadīšanu. Pierāda, iepirkuma dokumentiem pievienojot un iesniedzot speciālistu CV.
	3. Pretendents iesniedz pieredzes apmaiņas brauciena piedāvājumu darba plānam brīvā formā, iekļaujot un piedāvājot apskates objektus un laika plānojumu, atbilstoši Tehniskajai specifikācijai. Darba plāna saturs un kvalitāte, kā arī tā atbilstība pasākuma mērķim tiks vērtēta Pretendenta izvēlē.
	4. Pretendents var balstīties uz citu personu tehniskajām un profesionālajām iespējām, ja šīs personas sniegs pakalpojumus, kuru izpildei attiecīgās spējas ir nepieciešamas. Tādā gadījumā pretendents iesniedz šo personu apliecinājumu vai vienošanos par nepieciešamo resursu nodošanu pretendenta rīcībā, kurā norādīts, kādi resursi tiek nodoti, kādiem darba uzdevumiem un kādam darba apjomam.
	5. Tirgus izpētes noteikumu 2.1. un 2.2. punktā noteiktās tehniskās un profesionālās iespējas pretendents apliecina, uzrādot atbilstošu pieredzi Pieteikumā dalībai tirgus izpētē (2.pielikumā). Pasūtītājs var pārliecināties par piegādātāja sniegto ziņu patiesumu, sazinoties ar pretendenta norādītajām kontaktpersonām.
	6. Pretendents nodrošina iepirkuma līguma izpildei tādu speciālistu piesaisti, kuru kompetence atbilst Tehniskajā specifikācijā (1.pielikums) norādītajām prasībām.
	7. Ja tas ir nepieciešams uzdevumu kvalitatīvai izpildei, pretendentam jānodrošina arī citu speciālistu un administratīvā personāla piesaiste.
	8. Ja pasūtītājs piedāvājuma vērtēšanas laikā konstatē, ka pretendents, iesniedzot piedāvājumu, ir sniedzis nepatiesas ziņas, iepirkuma komisija ir tiesīga izslēgt pretendentu no turpmākas dalības tirgus izpētē.
	9. Ja iesniegti tirgus izpētes noteikumu prasībām neatbilstoši piedāvājumi vai vispār nav iesniegti piedāvājumi, pasūtītājs pieņem lēmumu izbeigt tirgus izpēti bez rezultāta.
	10. Vērtēšanas kritēriji, lai noteiktu saimnieciski izdevīgāko piedāvājumu:
		1. Pretendenta atbilstība Nolikuma 1.6. punktam;
		2. Pretendenta atbilstība Nolikuma 2.1., 2.2. un 2.3. punktiem;
		3. Piedāvātās pasākuma Darba kārtības kvalitāte, t.sk.:
			1. Darba kārtībā iekļautās aktivitātes atbilst tirgus izpētes nolikumā norādītajam pieredzes apmaiņas mērķim;
			2. Tēmas un tikšanās ir tieši saistītas ar pasūtītāja darbības jomu un interesēm;
			3. Pieredzes apmaiņa sniedz iespējas iegūt praktisku, pielietojamu informāciju;
			4. Partneru un organizāciju izvēles kvalitāte, atbilstība tēmai un kompetence pieredzes apmaiņas tēmā;
			5. Programmas loģiskā struktūra un intensitāte;
			6. Līdzsvars starp teorētiskajām un praktiskajām aktivitātēm;
			7. Programma piedāvā inovatīvu skatījumu vai metodes;
			8. Iespēja pārņemt labās prakses piemērus un pielāgot tos pasūtītāja vajadzībām;
			9. Nodrošināts profesionāls tulkojums vai sinhronā tulkošana, ja nepieciešams.
		4. Piedāvātā cena.
2. **Lēmuma pieņemšana un paziņošana**
	1. Iepirkuma līguma slēgšanas tiesības tiks piešķirtas pretendentam, kurš ir iesniedzis tirgus izpētes noteikumu prasībām atbilstošu saimnieciski izdevīgāko piedāvājumu.
	2. Pasūtītājs triju darbdienu laikā pēc lēmuma pieņemšanas informē visus pretendentus par tirgus izpētē izraudzīto pretendentu un sniedz minētajā lēmumā norādāmo informāciju.
	3. Ja pretendents, kurš ir iesniedzis tirgus izpētes noteikumu prasībām atbilstošu piedāvājumu un ir atzīts par uzvarētāju, nenoslēdz iepirkuma līgumu, pasūtītājam ir tiesības izvēlēties nākamo pretendentu, kurš iesniedzis Tirgus izpētes noteikumu prasībām atbilstošu piedāvājumu.
3. **Personas datu aizsardzības jautājumi**
	1. Šīs sadaļas noteikumi nosaka fizisko personu datu apstrādes kārtību gadījumos, kad uz tirgus izpēti ir attiecināma Eiropas Parlamenta un Padomes 2016. gada 27.aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – GDPR).
	2. Personas datu apstrādes pamatojums – tirgus izpētes īstenošana, iepirkuma līguma noslēgšana un izpilde, GDPR 6. panta pirmās daļas b) un c) apakšpunkts. Tirgus izpētē iesniegtajos dokumentos norādīto fizisko personu dati tiks apstrādāti, lai nodrošinātu tirgus izpētes norisi, pretendentu piedāvājumu izvērtēšanu, iepirkuma līguma noslēgšanu un izpildi  atbilstoši publisko iepirkumu jomu reglamentējošajiem un citiem normatīvajiem aktiem.
	3. Pretendents nodrošina, ka visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks pasūtītājs gan tirgus izpētē, gan iepirkuma līguma izpildē, ja ar pretendentu tiks noslēgts iepirkuma līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā.
	4. Personas datu apstrādes pārzinis: Zemgales plānošanas reģions. Kontaktinformācija: Katoļu iela 2b, Jelgava, LV-3001, elektroniskais pasts: zpr@zpr.gov.lv, tālrunis + 37163027549.
4. **Pielikumā:**
	1. 1. pielikums – Tehniskā specifikācija
	2. 2. pielikums – Pieteikums dalībai Tirgus izpētē
	3. 3. pielikums – Pretendenta pieredzes apraksts
	4. 4. pielikums – Finanšu piedāvājums

# 1. pielikums

**Tehniskā specifikācija**

**“Labās prakses iepazīšana: efektīva lietusūdeņu apsaimniekošana un risinājumu iekļaušana pilsētvidē. Dānijas un Zviedrijas pieredze.”**

Tehniskās specifikācijas mērķis ir sniegt pretendentam pēc iespējas pilnīgāku izpratni par pakalpojuma saturu. Pakalpojuma sniegšanas jeb līguma izpildes gaitā ir iespējamas atkāpes no Tehniskās specifikācijas objektīvi pamatotos gadījumos, par kuriem pasūtītājs vienojas ar izpildītāju, pamatojot šīs atkāpes un nesamazinot pakalpojuma apjomu.

## **Tirgus izpētes mērķis**

Zemgales plānošanas reģions (turpmāk – ZPR) sadarbībā ar vadošo partneri Viedās administrācijas un reģionālās attīstības ministriju (turpmāk – VARAM) īsteno Eiropas Savienības Atveseļošanas un noturības mehānisma plāna investīcijas 3.1.1.2.i. “Pašvaldību kapacitātes stiprināšana to darbības efektivitātes un kvalitātes uzlabošanai” projektu Nr. 3.1.1.2.i.0/1/22/I/VARAM/001 “Pašvaldību kapacitātes stiprināšana to darbības efektivitātes un kvalitātes uzlabošanai” (turpmāk – Projekts). Projekta ietvaros tiek stiprināta pašvaldību kapacitāte (zināšanas un spējas) to darbības efektivitātes un kvalitātes uzlabošanai publisko pakalpojumu sniegšanā, lai tās spētu nodrošināt tām likumos noteikto autonomo funkciju izpildi salīdzināmā kvalitātē un pieejamībā. Viens no diviem ZPR specifiskajiem darbības virzieniem Projektā ir komunālie pakalpojumi, prioritārā mērķa grupa – pašvaldības iestāžu un kapitālsabiedrību speciālisti (turpmāk saukti arī – mērķa grupa).

Pašvaldības speciālistu kapacitātes celšanai Zemgales plānošanas reģionā, ZPR organizē pieredzes apmaiņas braucienu uz Dānijas (Kopenhāgena) un Zviedrijas (Malme) pašvaldībām (turpmāk – pieredzes apmaiņas brauciens), lai iepazītu lietusūdeņu apsaimniekošanas labās prakses piemērus.

Brauciens atbilst VARAM īstenotajā novērtējumā “Pašvaldību publisko pakalpojumu sniegšanas efektivitātes novērtējums” identificētajām pašvaldību speciālistu vajadzībām, konkrēti, 5.4. pielikumā norādītājām prioritārās kapacitātes stiprināšanas pasākumu tēmām:

1. Iespēja iepazīt labo praksi komunālo pakalpojumu nodrošināšanā;
2. Labās prakses, pieredzes apmaiņas organizēšana ar citām pašvaldībām;
3. Labās prakses risinājumu ieviešana;
4. Pieredzes apmaiņa starp pašvaldībām un jaunu kontaktu iegūšana turpmākām sadarbībām;
5. Ekspertu piesaiste.

Pieredzes apmaiņas pasākumā piedalīsies ZPR pārstāvji un Zemgales plānošanas reģiona pašvaldības, kopā aptuveni līdz 20 personām.

Tirgus izpētes mērķis ir piesaistīt izpildītāju, kurš veiks pieredzes apmaiņas brauciena saturisko izstrādi, organizēšanu un īstenošanu.

## **Izpildītāja uzdevumi**

Pieredzes apmaiņas brauciena organizēšanā ietilpst šādi uzdevumi un atbilstoši paredzamas izmaksas:

* Ekspertu piesaiste;
* Pieredzes apmaiņas brauciena saturiskās darba kārtības izveide;
* Kontaktēšanās un darba kārtības saskaņošana ar uzņemošo pušu iestādēm un iesaistītajām pusēm;
* Telpu noma (pēc nepieciešamības), tostarp telpu sagatavošana, uzkopšana pēc pasākuma;
* Tehniskā aprīkojuma noma un nodrošināšana izvēlētajās telpās (pēc nepieciešamības);
* Tehniskā atbalsta personāla (sanāksmes tehniskais organizators (laika plāna ievērošana, informācija un atbalsts dalībniekiem u.c. jautājumi) izmaksas;
* Tulka pakalpojumu nodrošināšana dāņu – latviešu vai angļu - latviešu valodā (pēc nepieciešamības);
* Uzskates un mācību materiālu, prezentāciju sagatavošana un izsniegšana pasākuma dalībniekiem (pēc nepieciešamības).

## **Izpildītāja un ZPR sadarbība**

Izpildītājs nodrošina saturisko darba kārtības izstrādi 3 dienu pieredzes apmaiņas braucienam, nodrošinot vismaz 2 ekspertu piesaisti pasākuma veiksmīgai norisei, speciālistu konsultēšanai, apskates objektu apmeklēšanai u.c. Izpildītājs iesniedz saskaņošanai darba kārtību, ietverot 1 - 2 apskates dienas Dānijā (Kopenhāgenā) un atbilstoši 1 vai 2 dienas Zviedrijā (Malmē), izveidojot apskates objektu maršrutu atbilstoši tirgus izpētes nosaukumā minētajai tēmai, ietverot labās prakses piemēru apskati dabā, kā arī nodrošinot pasākuma dalībnieku iespēju satikties uz pieņemšanu pie apskatāmo pašvaldību vadības vai speciālistiem, dodot iespēju uzdot jautājumus, apskatīt tehniskos risinājumus, plānošanas dokumentus un praktiskos darba aspektus vismaz vienā no brauciena mērķa pašvaldībām.

ZPR nodrošina dalībnieku iesaisti pieredzes apmaiņas braucienā un viņu norīkošanu komandējumā. Brauciena transporta un viesnīcu organizēšana un izdevumi ir cita iepirkuma priekšmets un šajā tirgus izpētē nav jāparedz ar to saistīti izdevumi: transportam, ceļojuma apdrošināšanai, viesnīcai, ēdināšanai.

Izpildītājs sniedz ZPR informāciju, kas nepieciešama komunikācijai ar pieredzes apmaiņas brauciena dalībniekiem par pieredzes apmaiņas pasākumu. ZPR sniedz izpildītājam informāciju par saturu un dalībniekiem, kas nepieciešama pasākuma tehniskai organizācijai.

Izpildītājs visos drukātos un elektroniskos materiālos (pieredzes apmaiņas pasākuma programma, reģistrācijas lapas, apliecinājumi u.c. iespējamie materiāli) ievēro Atveseļošanas fonda komunikācijas un dizaina vadlīnijas: <https://www.esfondi.lv/normativie-akti-un-dokumenti/atveselosanas-fonds-main/es-fondu-2021-2027-gada-un-atveselosanas-fonda-komunikacijas-un-dizaina-vadlinijas> , izmantojot noteiktās informācijas sagatavošanas formas: (Canva un Adobe Illustrator veidnēm): <https://www.esfondi.lv/guidelines_and_regulations_assets/af_canva_adobe_illustrator_veidnes-saites.pdf>.

Pieredzes apmaiņas pasākuma norises laikā ZPR nodrošina dalībnieku reģistrāciju, foto fiksācijas.

ZPR pasākuma dalībniekiem sagatavo apliecinājumus par dalību pasākumos izmantojot ANM komunikācijas veidnes.

Izpildītājs visā dokumentācijā, t.sk., dalībnieku reģistrācijas anketās, lapās, apliecinājumu sarakstos utt. ietver logo (ES, NAP, RPR, VARAM) un atsauces uz Projekta finansētāju un Projekta vadošo partneri VARAM atbilstoši vizuālajām vadlīnijām un ZPR norādījumiem.

**Pasākuma tehniskais nodrošinājums**

Izpildītājs Pasākumu norisei nodrošina:

1. Saturisko izstrādi, izveidojot 3 dienu maršrutu ar apskates objektiem lietusūdeņu apsaimniekošanas risinājumiem pilsētvidē, kā arī vismaz 1 tikšanos ar ārvalstu pašvaldību speciālistiem – vadītājiem, attīstības plānotājiem, inženieriem u.c. specialitāšu pārstāvjiem -, kas var pastāstīt, prezentēt tehniskos risinājumus risinājumu ieviešanai, atbildēt uz jautājumiem, sniegt konsultācijas vai padomus no praktiskās puses.
2. Telpas atbilstoši pasākuma saturam un dalībnieku skaitam (ja attiecināms).
3. Tehniski materiālos līdzekļus (aprīkojumu) prezentāciju un diskusiju nodrošināšanai, piemēram, datortehniku, projektoru, bezvadu interneta pieslēgumu, balto tāfeli ar papīra blokiem un marķieriem u. tml. kancelejas preces, lai nodrošinātu darba kārtībā paredzētā pasākuma/ prezentācijas norisi.
4. Tehniskā atbalsta personālu pasākuma nodrošināšanai, pasniedzēju tehniskajam atbalstam, prezentāciju demonstrēšanai un tml. pienākumu veikšanai.
5. Kafijas pauzes pašvaldības apmeklējuma laikā (ja attiecināms). Minimālās prasības katrai kafijas pauzei: sāļās uzkodas, saldās uzkodas, svaigi augļi, kafija, tēja, cukurs, kafijas piens/krējums, negāzēts ūdens. Izpildītāja tehniskā atbalsta personāls nodrošina kafijas paužu apkalpošanu: galdu uzklāšanu un dienas beigās – nokopšanu;
6. Izpildītājs piesaista tulku dāņu – latviešu vai angļu - latviešu valodā kvalitatīvākai norisei (ja attiecināms).

**Pakalpojuma nodevumi**

1. Nodevums pirms pasākuma

Ne vēlāk kā 10 darba dienas pirms pieredzes apmaiņas brauciena Izpildītājs iesniedz gala versiju savstarpēji saskaņotai darba kārtībai ZPR.

1. Pēc pasākuma 10 darba dienu laikā iesniedz prezentācijas u.c. uzskates materiālus, ja tādi tikuši izsniegti kādā no apskates objektiem.
2. **pielikums**

**PIETEIKUMS DALĪBAI TIRGUS IZPĒTĒ**

**“Labās prakses iepazīšana: efektīva lietusūdeņu apsaimniekošana un risinājumu iekļaušana pilsētvidē. Dānijas un Zviedrijas pieredze.”**

Pretendents:

|  |  |
| --- | --- |
| Pretendenta nosaukums: |  |
| Vien. reģistrācijas Nr./Personas kods: |  |
| Juridiskā adrese: |  |
| Faktiskā adrese: |  |
| Bankas Konta Nr. |  |
| Bankas kods: |  |
| Bankas nosaukums: |  |
| Tālruņa Nr.  |  |

Kontaktpersona:

|  |  |
| --- | --- |
| Vārds, uzvārds: |  |
| Telefona numurs:  |  |
| e-pasta adrese\*: |  |

ar šī pieteikuma iesniegšanu piesakos/-āmies piedalīties tirgus izpētē **“Labās prakses iepazīšana: efektīva lietusūdeņu apsaimniekošana un risinājumu iekļaušana pilsētvidē. Dānijas un Zviedrijas pieredze.”**

Ar šo apliecinām, ka:

* piekrītam tirgus izpētes noteikumiem un garantējam tehniskajās specifikācijās noteikto saistību pilnīgu izpildi;
* mūsu rīcībā ir pietiekami administratīvie, finanšu un tehniskie resursi iepirkuma līguma izpildei;
* visa piedāvājumā ietvertā informācija ir patiesa un pretendents neliks šķēršļus tās pārbaudei;
* šis piedāvājums sagatavots neatkarīgi no citiem pretendentiem, tajā skaitā, pretendents ir iesniedzis piedāvājumu neatkarīgi no konkurentiem un bez konsultācijām, līgumiem vai vienošanām, vai cita veida saziņas ar konkurentiem;
* neesam apzināti, tieši vai netieši atklājuši un neatklāsim piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas;
* esam informēti un apzināmies, ka Pasūtītājs apstrādās pretendenta piedāvājumā iekļautos personas datus tādā apjomā, kādā nepieciešams personas datu apstrādes mērķa realizācijai;
* visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan izskatot piedāvājumu, gan līguma izpildē, ja ar pretendentu tiks noslēgts iepirkuma līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā;
* norādītā elektroniskā pasta adrese ir Pretendenta oficiālā elektroniskā pasta adrese, un uz norādīto elektroniskā pasta adresi Pretendents saņems Pasūtītāja nosūtīto saraksti ar drošu elektronisko parakstu tirgus izpētes un līguma izpildes ietvaros;

Pretendents apņemas slēgt iepirkuma līgumu, ja Pasūtītājs to atzīs par uzvarētāju tirgus izpētē.

Parakstot šo pieteikumu, Pretendents piekrīt, ka norādītā kontaktpersona un elektroniskā pasta adrese ir Pretendenta oficiālā elektroniskā pasta adrese un uz norādīto elektroniskā pasta adresi Pretendents saņems Pasūtītāja tirgus izpētes ietvaros sagatavotos dokumentus, kas parakstīti ar drošu elektronisko parakstu.

**Pretendenta pārstāvis:**

Paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amata nosaukums/Pilnvara: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. pielikums**

# PRETENDENTA PIEREDZES APRAKSTS

**Labās prakses iepazīšana: efektīva lietusūdeņu apsaimniekošana un risinājumu iekļaušana pilsētvidē. Dānijas un Zviedrijas pieredze.”**

|  |  |  |  |
| --- | --- | --- | --- |
| **Nr.p.k.** | **Pasūtītājs**  | **Īstenotā pakalpojuma apraksts, t. sk.,****jānorāda atbalsta pasākumu saturs, ilgums un kopējais dalībnieku skaits**  | **Līguma izpildes laiks** |
| *Prasības: skatīt Nolikumā 2. NOSACĪJUMI DALĪBAI TIRGUS IZPĒTĒ, 2.1. un 2.2. punktu* |
| 1. |  |  |  |
| 2. |  |  |  |

Paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amata nosaukums/Pilnvara: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. pielikums**

# FINANŠU PIEDĀVĀJUMS

**“Labās prakses iepazīšana: efektīva lietusūdeņu apsaimniekošana un risinājumu iekļaušana pilsētvidē. Dānijas un Zviedrijas pieredze.”**

|  |  |  |  |  |
| --- | --- | --- | --- | --- |
| **Nr.** | **Pakalpojuma daļa atbilstoši Tehniskajai specifikācijai:** | Cena bez PVN | PVN (ja attiecināms) | Cena ar PVN |
| **1.** | **Pieredzes apmaiņas pasākuma tehniskā organizēšana, t.sk. satura izstrāde, ekspertu piesaiste, tehniskais nodrošinājums, nodevumi u.c.** |  |  |  |
| **KOPĀ** |  |  |  |

Apliecinu, ka Finanšu piedāvājumā piedāvātajā cenā iekļautas visas ar iepirkuma līguma izpildi tieši un netieši saistītās izmaksas (tajā skaitā tehniskā aprīkojuma un transporta izmaksas), kā arī visi nodokļi un nodevas, izņemot pievienotās vērtības nodokli (PVN), kas ir norādīts atsevišķi. Pretendents apzinās, ka tam nebūs tiesību prasīt piedāvātās līgumcenas paaugstināšanu un pasūtītājs nemaksās papildus vairāk kā noteiktā līgumcena, par ko noslēgts iepirkuma līgums.

Apliecinu, ka visas piedāvājumā sniegtās ziņas ir patiesas un precīzas, kā arī to, ka šis piedāvājums paredz tādu pakalpojuma kvalitāti, kāda ir noteikta Tehniskajā specifikācijā.

**Pretendenta pārstāvis:**

Paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amata nosaukums/Pilnvara: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_